O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida

O‘zbekiston Respublikasi Prezidentining 2020-yil 12-noyabrdagi “Birlamchi tibbiy-sanitariya yordami muassasalari faoliyatiga mutlaqo yangi mexanizmlarni joriy qilish va sog‘liqni saqlash tizimida olib borilayotgan islohotlar samaradorligini yanada oshirish chora-tadbirlari to‘g‘risida”gi PF-6110-son hamda 2021-yil 5-maydagi “Sog‘liqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish to‘g‘risida”gi PF-6221-son farmonlariga muvofiq, shuningdek, sog‘liqni saqlash sohasini tartibga solishga qaratilgan normativ-huquqiy hujjatlarni o‘zaro muvofiqlashtirish maqsadida:
 1. O‘zbekiston Respublikasi Prezidentining ayrim hujjatlariga 1-ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi Prezidentining ayrim hujjatlari 2-ilovaga muvofiq o‘z kuchini yo‘qotgan deb hisoblansin.
 3. Mazkur Farmonning ijrosini nazorat qilish O‘zbekiston Respublikasi Bosh vaziri A.N. Aripov va O‘zbekiston Respublikasi Prezidenti maslahatchisining birinchi o‘rinbosari L.N. To‘ychiyev zimmasiga yuklansin.
 1. O‘zbekiston Respublikasi Prezidentining 2018-yil 7-dekabrdagi “O‘zbekiston Respublikasi sog‘liqni saqlash tizimini tubdan takomillashtirish bo‘yicha kompleks chora-tadbirlar to‘g‘risida”gi PF-5590-son Farmoni 3-bandining oltinchi xatboshisi chiqarib tashlansin.
 2. O‘zbekiston Respublikasi Prezidentining 2021-yil 5-maydagi “Sog‘liqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish to‘g‘risida”gi PF-6221-son Farmoniga 1-ilovaning matni quyidagi tahrirda bayon etilsin:
 3. O‘zbekiston Respublikasi Prezidentining 2017-yil 6-iyundagi “Toshkent shahri aholisiga birlamchi tibbiy-sanitariya yordami ko‘rsatishni boshqarish tizimini yanada takomillashtirish hamda uning samaradorligi uchun rahbarlar va mutaxassislarning kasbiy mas’uliyatini oshirish chora-tadbirlari to‘g‘risida”gi PQ-3039-son qarorida:
 a) 1-ilovada:
 10-band quyidagi tahrirda bayon etilsin:
 “10. Poliklinikaga Toshkent shahar Sog‘liqni saqlash bosh boshqarmasi boshlig‘i bilan kelishilgan holda tuman tibbiyot birlashmasi boshlig‘i tomonidan lavozimga tayinlanadigan va lavozimdan ozod etiladigan bosh shifokor rahbarlik qiladi”;
 12-banddagi “umumiy amaliyot vrachi” so‘zlari “oilaviy shifokor” so‘zlari bilan almashtirilsin;
 b) 5-ilovaning 10 va 18-bandlaridagi “umumiy amaliyot vrachiga” so‘zlari “oilaviy shifokorga” so‘zlari bilan almashtirilsin.
 4. O‘zbekiston Respublikasi Prezidentining 2017-yil 20-iyundagi “O‘zbekiston Respublikasi aholisiga 2017 — 2021-yillarda ixtisoslashtirilgan tibbiy yordam ko‘rsatishni yanada rivojlantirish chora-tadbirlari to‘g‘risida”gi PQ-3071-son qarorida:
 a) 3-ilova quyidagi mazmundagi 18 — 20-bandlar bilan to‘ldirilsin:
 “18. Respublika ixtisoslashtirilgan narkologiya ilmiy-amaliy tibbiyot markazi;
 19. Respublika ixtisoslashtirilgan epidemiologiya, mikrobiologiya, yuqumli va parazitar kasalliklar ilmiy-amaliy tibbiyot markazi;
 20. Bolalar milliy tibbiyot markazi”;
 b) 4-ilovaga izohning ikkinchi xatboshisidagi “qishloq va shahar oilaviy poliklinikalarda va qishloq vrachlik punktlarida” so‘zlari “oilaviy poliklinikalarda va oilaviy shifokor punktlarida” so‘zlari bilan almashtirilsin.
 5. O‘zbekiston Respublikasi Prezidentining 2018-yil 2-avgustdagi “O‘zbekiston Respublikasida sog‘liqni saqlashni boshqarishning innovatsion modelini joriy etish chora-tadbirlari to‘g‘risida”gi PQ-3894-son qarorida:
 a) 2-band quyidagi tahrirda bayon etilsin:
 “2. O‘zbekiston Respublikasi Innovatsion sog‘liqni saqlash milliy palatasi (keyingi o‘rinlarda — Milliy palata) tashkil etilsin, quyidagilar uning asosiy vazifalari etib belgilansin:
 sog‘liqni saqlashni boshqarishning innovatsion modelini joriy etish bo‘yicha takliflar ishlab chiqish;
 xalqaro standartlar asosida zamonaviy klinik qo‘llanmalar va protokollar, diagnostika va davolash sifatiga oid standartlarni ishlab chiqish;
 tibbiyot statistikasini tahlil qilish, shuningdek, statistik ko‘rsatkichlarni shakllantirishda xalqaro standartlar va metodikalarni joriy etish bo‘yicha takliflar ishlab chiqish;
 respublika shifokorlari va provizorlarini ro‘yxatga olish, shuningdek, umumiy foydalanish uchun ochiq bo‘lgan yagona elektron ma’lumotlar bazasini shakllantirish va yuritish;
 tibbiyot xodimlarining obro‘sini, ushbu kasb nufuzi va mamlakatimiz sog‘liqni saqlash tizimiga bo‘lgan ishonchni oshirish, tibbiyot xodimlariga odob-axloq qoidalarini singdirish, korrupsiya ko‘rinishlariga barham berish va ularning oldini olish, shuningdek, ularning kasbiy faoliyati ustidan jamoatchilik nazoratini ta’minlash choralarini ko‘rish;
 tibbiyot xodimlari kasbiy malaka darajasi, shuningdek, ularning ko‘nikmalari zamonaviy talablar va jahonning eng yaxshi amaliyotiga muvofiqligi ustidan, shu jumladan, ular faoliyatini yakka tartibda litsenziyalashni joriy etish orqali ta’sirchan monitoring tizimini yo‘lga qo‘yish;
 mamlakatimiz tibbiyot tashkilotlarining bu boradagi faoliyatini va jahonning eng yaxshi amaliyotini chuqur o‘rganish asosida shifokor (tibbiy) xatolari, kasalliklarni noto‘g‘ri diagnostika qilish va davolash holatlarini kamaytirishning ta’sirchan mexanizmlarini ishlab chiqish va joriy etish;
 mamlakat sog‘liqni saqlashni boshqarish tizimiga, shu jumladan, tibbiyot tashkilotlari faoliyatini tashkil etish va nazorat qilish masalalarida xorijning eng yaxshi amaliyotini moslashtirilgan tarzda joriy etish;
 tibbiyot va farmatsevtika xodimlarini attestatsiyadan o‘tkazish va ularga malaka toifalarini berish;
 tibbiyot va farmatsevtika xodimlarining o‘z malakasi va kasbiy darajasini muntazam ravishda oshirib borishini ta’minlash;
 attestatsiyadan o‘tkazish va malaka toifalari berish jarayoniga zamonaviy axborot texnologiyalarini joriy etish orqali uning shaffofligini ta’minlash”;
 b) 3-bandda:
 beshinchi xatboshidan “O‘zbekiston Respublikasi Sog‘liqni saqlash vazirligi, davlat boshqaruvi organlari,” so‘zlari chiqarib tashlansin;
 oltinchi xatboshi chiqarib tashlansin;
 yettinchi — to‘qqizinchi xatboshilar tegishincha oltinchi — sakkizinchi xatboshilar deb hisoblansin;
 yettinchi xatboshi quyidagi tahrirda bayon etilsin:
 “respublikada kasbiy faoliyatni amalga oshirayotgan shifokorlar va provizorlarni ro‘yxatga olish, shuningdek, ular to‘g‘risida umumiy foydalanish uchun ochiq bo‘lgan yagona elektron ma’lumotlar bazasini shakllantirish va yuritishni ta’minlaydi.”;
 quyidagi mazmundagi sakkizinchi xatboshi bilan to‘ldirilsin:
 “Milliy palataning tuzilmasi va nizomi O‘zbekiston Respublikasi Sog‘liqni saqlash vazirligi tomonidan tasdiqlanadi.”;
 sakkizinchi xatboshi to‘qqizinchi xatboshi deb hisoblansin;
 to‘qqizinchi xatboshidagi “2021” raqami “2024” raqami bilan almashtirilsin;
 v) 7-bandning uchinchi xatboshisidan “, shu jumladan, “GMC Service International Ltd” (Buyuk Britaniya) tashkiloti” so‘zlari chiqarib tashlansin;
 g) 8-bandda:
 ikkinchi xatboshi “Vazirlar Mahkamasi” so‘zlaridan keyin “bilan kelishilgan holda O‘zbekiston Respublikasi sog‘liqni saqlash vaziri” so‘zlari bilan to‘ldirilsin;
 uchinchi xatboshidagi “vazirning birinchi” so‘zlari “vazir” so‘zi bilan almashtirilsin;
 to‘rtinchi xatboshi quyidagi tahrirda bayon etilsin:
 “Milliy palata raisi sog‘liqni saqlash vaziri tomonidan lavozimga tayinlanadigan va lavozimdan ozod etiladigan ikki nafar o‘rinbosarga ega”;
 beshinchi — yettinchi xatboshilar chiqarib tashlansin;
 sakkizinchi xatboshi beshinchi xatboshi deb hisoblansin;
 d) 9-band o‘z kuchini yo‘qotgan deb hisoblansin;
 e) 10-band quyidagi tahrirda bayon etilsin:
 “10. Milliy palata raisiga yuklatilgan vazifalarni bajarish doirasida zarur hollarda, budjetdan tashqari mablag‘lar hisobidan davlat organlari, ilmiy-ta’lim muassasalari va boshqa tashkilotlar, shu jumladan, xorijiy tashkilotlar mutaxassislarini, shuningdek, boshqa ekspertlarni maslahatchi sifatida shartnoma asosida jalb etish huquqi berilsin”;
 j) 1 va 2-ilovalar o‘z kuchini yo‘qotgan deb hisoblansin.
 6. O‘zbekiston Respublikasi Prezidentining 2018-yil 7-noyabrdagi “Davlat tibbiyot muassasalari va sog‘liqni saqlashni boshqarish organlari xodimlarini moddiy rag‘batlantirishni kuchaytirish chora-tadbirlari to‘g‘risida”gi PQ-4007-son qarori 6-bandi “a” kichik bandining ikkinchi xatboshisidagi “sanatoriy-kurort va tibbiy xizmat ko‘rsatilishiga” so‘zlari “sanatoriy-kurort, tibbiy xizmat ko‘rsatilishi va davolanish xarajatlariga” so‘zlari bilan almashtirilsin.
 7. O‘zbekiston Respublikasi Prezidentining 2018-yil 7-dekabrdagi “O‘zbekiston Respublikasi Sog‘liqni saqlash vazirligi faoliyatini tashkil etish chora-tadbirlari to‘g‘risida”gi PQ-4055-son qarorida:
 a) 1-band quyidagi tahrirda bayon etilsin:
 “1. Quyidagilar O‘zbekiston Respublikasi Sog‘liqni saqlash vazirligi (keyingi o‘rinlarda — Vazirlik) va uning hududiy organlarining asosiy vazifalari va faoliyat yo‘nalishlari etib belgilansin:
 aholiga, shu jumladan, davlat tomonidan kafolatlangan hajmlarda to‘liq va o‘z vaqtida tibbiy xizmatlar ko‘rsatishni ta’minlashda Vazirlikning organlari va tashkilotlari roli va mas’uliyatini oshirishga yo‘naltirilgan fuqarolarning sog‘lig‘ini muhofaza qilish sohasida yagona davlat siyosatini amalga oshirish, sog‘liqni saqlash tizimida xususiy sektorning rivojlanishini har tomonlama qo‘llab-quvvatlash hamda davlat va nodavlat tibbiyot tashkilotlari o‘rtasida sog‘lom raqobatni shakllantirish;
 demografik o‘zgarishlar va sog‘liqni saqlashni rivojlantirish istiqbollarini prognozlash, aholining salomatligi va kasallanishi holatini kompleks tahlil qilish;
 jamoat sog‘lig‘ini saqlash ustuvorligini ta’minlash, aholini sog‘lom turmush tarzini yuritishga undash, eng avvalo, o‘z sog‘lig‘i va atrofidagilarning sog‘lig‘i uchun mas’uliyat tuyg‘usini tarbiyalashda aholining tibbiy madaniyati va savodxonligini oshirish;
 millatning genofondini yaxshilash maqsadida sog‘lom avlod tug‘ilishi va tarbiyalanishi uchun qulay shart-sharoitlar yaratish, oilada tibbiy madaniyatni, umrning sifati va uzoq davom etishini oshirish, aholining sog‘lig‘ini muhofaza qilish va sanitariya-epidemiologik osoyishtalik sohasida davlat siyosatining asosiy yo‘nalishlarini ishlab chiqish;
 bevosita birlamchi tibbiy-sanitariya yordami tashkilotlarida qishloq aholisiga ko‘rsatilayotgan tibbiy yordam hajmlarini, birlamchi tibbiy-sanitariya yordami ko‘lamini kengaytirish, jumladan aholi o‘rtasida eng ko‘p tarqalgan kasalliklarni erta aniqlaydigan, ularning asoratlari oldini oladigan tizimga to‘liq o‘tish, shuningdek, asosiy, tez-tez uchraydigan kasalliklar turlari bo‘yicha tuman bo‘g‘ini darajasida ixtisoslashtirilgan xizmatlar tizimini barpo etishda amaliy yordam berishni tashkil etish;
 tibbiy yordamni xizmat ko‘rsatilayotgan aholiga yaqinlashtirish, axborot texnologiyalarini, teletibbiyotni, davolashning klinik protokollarini keng joriy etish hamda yetakchi xorijiy va mahalliy mutaxassislarning tajribasini hududiy tibbiyot tashkilotlarining tibbiyot xodimlariga berish hisobiga aholiga ko‘rsatilayotgan birlamchi, tez, kechiktirib bo‘lmaydigan va ixtisoslashtirilgan tibbiy yordamning qulayligi va tezkorligi darajasini oshirish, shuningdek, ixtisoslashgan tibbiyot markazlari tomonidan hududlarda ko‘rsatiladigan tibbiy xizmatlar hajmini oshirish va sifatini yaxshilash;
 dori vositalari muomalasini davlat tomonidan tartibga solish chora-tadbirlarini amalga oshirish, dori vositalari, tibbiy buyumlar va tibbiy texnikani, shuningdek, O‘zbekiston Respublikasi hududida qo‘llashga ruxsat berilgan asbob-uskunalarni standartlashtirish va sertifikatlashtirish;
 tibbiy ta’lim muassasalari, oliy o‘quv yurtidan keyingi ta’lim va sog‘liqni saqlash mutaxassislarining malakasini oshirish hamda qayta tayyorlash ustidan uslubiy rahbarlikni ta’minlash orqali tibbiy kadrlar tayyorlash sohasida davlat siyosatini amalga oshirish va normativ-huquqiy bazani takomillashtirish;
 mahalliy tajribani va eng yaxshi jahon yutuqlarini uyg‘unlashtirish asosida tibbiyot fanini rivojlantirish strategiyasini ishlab chiqish va prognozlashtirish, ilmiy tibbiy tadqiqotlar samaradorligini oshirish, fan, texnika yutuqlarini va ilg‘or tajribani sog‘liqni saqlash amaliyotiga joriy etish, tibbiy ta’lim va kadrlar malakasini oshirish tizimini rivojlantirish;
 sog‘liqni saqlash tizimida yagona tashkiliy-metodik rahbarlik qilishni va ko‘rsatilayotgan tibbiy xizmatlar sifati nazorat qilinishini ta’minlaydigan zamonaviy, xorijiy amaliyotda sinab ko‘rilgan sog‘liqni saqlash tizimini boshqarish usullarini joriy etish, shuningdek, tibbiyotni raqamlashtirish orqali sohadagi ortiqcha qog‘ozbozlikni keskin kamaytirish va korrupsiyaga oid holatlarning oldini olish;
 budjet mablag‘larini noqonuniy sarflash va talon-taroj qilish holatlarining oldini olish, ogohlantirish va aniqlash”;
 b) 2-bandning “b” kichik bandi ikkinchi xatboshisidagi “tibbiy va tibbiy-ijtimoiy tashkilotlarning” so‘zlari “tibbiyot tashkilotlarining” so‘zlari bilan almashtirilsin;
 v) 4-bandning “a” kichik bandidagi “Markaz” so‘zi ““IT-Med” mas’uliyati cheklangan jamiyati” so‘zlari bilan almashtirilsin.
 8. O‘zbekiston Respublikasi Prezidentining 2019-yil 6-maydagi “Tibbiyot va farmatsevtika ta’limi va ilm-fani tizimini yanada rivojlantirish chora-tadbirlari to‘g‘risida”gi PQ-4310-son qarorida:
 a) muqaddimaning ikkinchi xatboshisidagi “umumiy amaliyot vrachlari” so‘zlari “oilaviy shifokorlar” so‘zlari bilan almashtirilsin;
 b) 1-bandning ikkinchi xatboshisidagi “umumiy amaliyot vrachlari” so‘zlari “oilaviy shifokorlar” so‘zlari bilan almashtirilsin;
 v) 4-bandning uchinchi xatboshisidagi “umumiy amaliyot shifokorlari” so‘zlari “oilaviy shifokorlar” so‘zlari bilan almashtirilsin;
 g) 3-ilovaning 1 va 2-pozitsiyalari quyidagi tahrirda bayon etilsin:
 9. O‘zbekiston Respublikasi Prezidentining 2020-yil 2-oktabrdagi “Sog‘liqni saqlash sohasida davlat boshqaruvi tizimini yanada takomillashtirish chora-tadbirlari to‘g‘risida”gi PQ-4847-son qaroriga 1-ilovaning matni quyidagi tahrirda bayon etilsin:
 10. O‘zbekiston Respublikasi Prezidentining 2020-yil 10-noyabrdagi “Aholining sog‘lom ovqatlanishini ta’minlash bo‘yicha qo‘shimcha chora-tadbirlar to‘g‘risida”gi PQ-4887-son qarorida:
 a) 10-bandning “a” kichik bandida:
 ikkinchi xatboshidagi “qishloq vrachlik punktlarida” so‘zlari “oilaviy shifokor punktlarida” so‘zlari bilan almashtirilsin;
 uchinchi xatboshidagi “umumiy amaliyot shifokorlari” so‘zlari “oilaviy shifokorlar” so‘zlari bilan almashtirilsin;
 b) 1-ilovaning 32-pozitsiyasi “Tadbirlar nomi” ustuni quyidagi tahrirda bayon etilsin:
 11. O‘zbekiston Respublikasi Prezidentining 2020-yil 25-noyabrdagi PQ-4899-son qarori bilan tasdiqlangan Toshkent vaksina va zardoblar ilmiy-tadqiqot institutining faoliyatini takomillashtirish dasturi 12-pozitsiyasi “Tadbir nomi” ustunidagi “immunologiya va allergologiya, epidemiologiya” so‘zlari “dorilar texnologiyasi” so‘zlari bilan almashtirilsin.
 12. O‘zbekiston Respublikasi Prezidentining 2021-yil 25-maydagi “Sog‘liqni saqlash sohasini kompleks rivojlantirishga doir qo‘shimcha chora-tadbirlar to‘g‘risida”gi PQ-5124-son qarorida:
 a) 2-bandning ikkinchi xatboshisidagi “165” raqami “40” raqami bilan almashtirilsin;
 b) 3-ilovaning 12-pozitsiyasi quyidagi tahrirda bayon etilsin:
 13. O‘zbekiston Respublikasi Prezidentining 2021-yil 4-oktabrdagi “Xirurgiya xizmatini transformatsiya qilish, hududlarda jarrohlik amaliyotlari sifatini oshirish va ko‘lamini kengaytirish chora-tadbirlari to‘g‘risida”gi PQ-5254-son qaroriga 2-ilovada:
 7.1-pozitsiyadagi “Chust” so‘zi “To‘raqo‘rg‘on” so‘zi bilan almashtirilsin;
 8.2-pozitsiyadagi “Narpay” so‘zi “Oqdaryo” so‘zi bilan almashtirilsin;
 9.1-pozitsiyadagi “Denov” so‘zi “Angor” so‘zi bilan almashtirilsin;
 10.1-pozitsiyadagi “Sayxunobod” so‘zi “Boyovut” so‘zi bilan almashtirilsin;
 12.2-pozitsiyadagi “Furqat” so‘zi “Oltiariq” so‘zi bilan almashtirilsin.
 1. O‘zbekiston Respublikasi Prezidentining 2021-yil 26-yanvardagi “O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish to‘g‘risida”gi PF-6146-son Farmoniga ilovaning 66-bandi.
 2. O‘zbekiston Respublikasi Prezidentining 2021-yil 30-apreldagi “Milliy qonunchilik bazasini kompleks tizimlashtirish chora-tadbirlari to‘g‘risida”gi PF-6218-son Farmoniga 2-ilovaning 96-bandi hamda 3-ilovaning 16-pozitsiyasi o‘n sakkizinchi xatboshisi.
 3. O‘zbekiston Respublikasi Prezidentining 2019-yil 5-fevraldagi “Sog‘liqni saqlash tizimi islohotlariga ilg‘or xorijiy tajribani joriy etishga doir tashkiliy chora-tadbirlar to‘g‘risida”gi PQ-4159-son qarori.